کانادا ۲۸۵ مینگ مهاجر قبول ایته دی. کانادا مهاجر لر وزیری کریس آلکساندر, میلادی ۲۰۱۵ نچی ییلی مهاجر قبول ایتیش پلانی دایره سیده, اوتگن ییل لر گه کوره ینه ده کوپراق مهاجر قبول ایته دیگن لیک لری نی بلدررایکن, اوشبو رقم نینگ کانادا تاریخی نینگ اینگ یوکسَک رقمی دن عبارت بوله دیگن لیگی نی بلدردی. میلادی ۲۰۱۵ نچی ییلی ده ۲۶۰ مینگ الی ۲۸۵ مینگ کیشی نینگ کانادا گه قبول ایتیله دیگن لیگی نی بلدرگن آلکساندر, "کیله جک ییل ده, ۱۸۱ مینگ ۳۰۰ کیشی اقتصادی, ۶۸ مینگ نفر عایلوی و ۲۹ مینگ ۸۰۰ کیشی ایسه ایریم بشری قیین چیلیک لر سببلی قبول ایتیله دی" دییه ایتدی. توپلم ۲۷۹ مینگ ۱۰۰ دن عبارت بوله دیگن اوشبو رقم نینگ, خودی منه شو ییل دوامی ده گی ایریم ینگی لیک لر سببلی ۲۸۵ مینگ نفر گه کوتریلیب کیتیشی نینگ ممکن ایکن لیگی بلدریلماقده. مهاجر لر وزیری کریس الکساندر میلادی ۲۰۱۵ نچی ییلی جنوری آیی نینگ بیرینچی کونیدن باشلب تطبیق ایتیلیب باشله نه دیگن Express Entry نامیده گی اوشبو پلان دایره سیده ایلک نوبت ده ایشچی ویزه سی بیلن استعدادلی مهاجر لرنینگ قبول ایتیله دیگن لیگی نی معلوم قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
